Exqrch/javanese-Komodo-pixelgpt huggingface dataset:
Mumi-mumi Mesir kuna paling lawas saumur kira-kira 6.000 taun, mung iku dudu mumi gawéané manungsa, nanging kadadéan lantaran panasé lan garingé tlatah Mesir
Nalikané jisim dikubur, lemah garing lan panas nresep kalembapan awak
Akibaté, mayit ora dadi bosok, malah garing lan dadi mumi alami
Panemon jisim kang garing lantaran pasir (mumi alami) kang ora disengaja bokmanawa njebulaké gagasan pangawètan anggota badané pawongan Mesir
Anggitan kang awal rupané kelakon ing taun 3400 SM
Sawisé disampurnakaké lan kasebar sakabèhé Mesir, seni nggawé mumi ditrima sawijiné cara mecaki manungsa tumuju urip kang selawasé
Ora mung awak manungsa kang diawètaké, kéwan uga
Mumi manungsa paling anyar digawé kira-kira taun 400 M
Sumber utama kang dadi pituduh trap-trapané wong Mesir gawé mumi ditulis déning sawijiné panjlajah Yunani, Herodotus, kang ditulis sauntarané taun 450 SM
Prosès lekas nganti bubar butuh wektu kira-kirané pitung puluh dina
Peti mati lan kendhi kanopik
Para priyayi dikubur nganggo peti mati kang akèhé nganti wolung lapis peti mati
Lapisan iki padha kaya bonéka Ruslan, Matyoshka
Organ njero kang wis dijupuk lan ditokaké uga digawé mumi lan disèlèh ing njeroné kendhi kanopik.
Lingkes éurasiah Lingkes éurasiah ("Lynx lynx") iku kucing ukuran sedhengan sing asli Sibèri, Asiah Tengah, Wétan, lan Kidul, Éropah Lor, Tengah, lan Wétan
Kéwan iki kagolong kéwan sing Ora Nyamari ("Least Concern") ing Pratélan Abang IUCN wiwit 2008 amarga sebarané ngambah laladan sing amba, déné pérangan gedhé populasiné ingaran ajeg
Lynx éurasiah diwanuhaké manèh karo alas pagunungan Éropah Tengah lan Éropah Kidul wétan kanthi guggung populasi sing sithik, kurang saka 200 kéwan
Ing ngisor iki kapacak subspésies lingkes éurasiah sing diusulaké: Ing ngisor iki subspésies sing wis diandharaké, nanging ora dianggep pener:
Mumi Chinchorro Mumi Chinchorro ya iku muminé wong Chinchorro saka jaman prasajarah
Mumi rékan kang tuwa dhéwé tinemu ana ing pasisir kang caket karo Sagara wedhi Atacama kang kalebu tlatah Chili lan Péru iring kidul-kulon
Mumi-mumi Chinchorro iki ngatonaké sawijiné prosès ngréka mumi (mumifikasi) kang njlimet sing ana gèndhèng cènèngé karo cara uripé wong misaya iwak laut sing prasaja ing mangsa prakeramik lan prawesi dhèk jaman prasajarah
Kawit taun 1917, para arkéolog wis padha weruh manawa ing Chili ana mumi kuna, nanging ora kaweruhan bab umuré jisim iku
Ing taun 1983, nalika sawenèh buruh lagi padha mbongkar kuburan tuwa, ing njeroné tinemu mumi akehé 96
Kang tuwa dhéwé digawé watara taun 5050 SM
Wong Chinchorro isih ngawètaké mayit kanthi cara kang sairib nganti taun 1700 SM
Sasiwé iku, wong-wongé wiwit nggawé mumi kanthi cara mblebed jisim
Wong Chinchorro nduwé cara kang nyèjèni ing bab ngréka mumi
Carané kanthi mbedhah weteng lan dhadhaé jisim, banjur njupuk isiné
Kulit lan dagingé jisim banjur dipisah saka bebalungan (kulité disimpen, déné dagingé dibuwak); poloné uga dijupuk
Sawusé mangkono, jisimé digabungaké manèh
Saperlu ngraketaké ula-ula, tangan, lan sikilé, banjur campurané lempung lan serat ditèmplèkaké menyang bebalungané supaya jisimé mawujud manungsa manèh, déné kulité mau banjur kanggo mbungkus jisimé
Kulité singa laut uga bisa kanggo nutupi bolongan-bolongan kang ana
Sawusé nèmplèkaké kulit, muminé nuli dilapisi pilis kang bakal garing dadi lapisan atos tur alus
Yèn wis dipilis, mumi siyap dipacaki kaya wong urip
Sawenèh mumi Chinchorro banjur dicèt ireng, déné gènerasi sabanjuré dicèt abang
Sapérangan mumi ditopèngi lempung kang awujud rai dalah mumi liyané ana kang diwènèhi topi lempung lan wig saka rambut manungsa.
SMA Negeri 3 Madiun SMA Negeri 3 Madiun iku salah siji SMA Negeri ing Madiun
Koyok SMA liyo liyané ing Indonesia, sekolah iki duwé 3 tataran ya iku kelas X, kelas XI lan kelas XII
Ndisik sekolah iki akreditasi RSBI seng pisanan ing kuto Madiun, sadurungé pambrusakan program RSBI sak nasional
Tahun 2015 sekolah iki entok pengajen Adiwiyata soko Kementrian Lingkungan Hidup Indonesia
Korupsi ing Indonésia Sanadyan data ngenani korupsi iku angèl digolèki, korupsi ing Indonésia iku cetha ana sinawang déning opini umum, dikolasi mawa survèi saha obsèrvasi kepriyé kabèh sistim papréntahan iku kumarya
Miturut pituwas "Corruption Perceptions Index of Transparency International", Indonésia iku ana ing tataran ping 90 saka 176 nagara
Ing Indonésia ana rong sèktor umum, ing ngendi korupsi iku bisa tinemu, ya iku ing ranah yustisi utawa kukum lan dines ladènan sipil.
Obahan budaya bébas Obahan budaya bébas iku obahan sosial sing manuhaké kabébasan ngedum lan ngréka karya-karya kréatif kanthi wujud kontèn bébas utawa kontèn binuka lumantar Internèt lan médhia-médhia liyané
Obahan iki ora sarujuk marang aturan hak cipta sing keladuk anggoné awèh watesan
Akèh wargané obahan iki sing awèh panemu manawa aturan mangkono ngalang-alangi kréativitas
Wong-wong mau ngarani sistem mangkono "budaya palilah." Creative Commons iku pakumpulan sing diawiti Lawrence Lessig sing ngréka lisènsi sing ngidinaké tumindak pangedum lan pangréka-ulang kanthi sinartan sawenèh aturan, lan uga sing ngadani situs panggolèkan tumraping karya-karya sing lisènsiné Creative Commons
Obahan budaya bébas, uga étos ijol-ijolan gagasan kanthi bébasé, iku salaras karo obahan piranti alus sumber binuka lan bébas
Dinané iki, istilahé bisa ateges manéka obahan-obahan liyané, kaya ta aksès binuka ("open access", dicekak OA), budaya campur ("remix culture"), budaya nglekah ("hacker culture"), obahan aksès marang widya ("access to knowledge" "movement"), sinau sumber binuka ("open-source learning"), obahan hak sebar ("copyleft" "movement") lan obahan kukuban umum ("public domain movement").#ALIH
Jalak kebo Jalak kebo, jalak ireng, jalak ungu, jalak penyu ("Acridotheres javanicus") manuk kang kalebu kulawarga jalak, sumebar ing Asia Wétan, Asia Kidul Wétan lan Indonésia sisih kulon
Ukuran jalak kebo kalebu sedheng (25 cm), kanthi wulu warna klawu tuwa, ungu tuwa malah kepara kena diarani ireng ing endhas, suwiwi nganti buntut, kejaba pucuk buntut kang warna putih
Jalak kebo lanang luwih dawa tinimbang kang wadon
Kekaroné bisa ngocèh, lan jalak kebo uga bisa niru ocèhané manuk liya
Amarga ocèhané, jalak kebo diingu dadi kéwan pethétan
Jalak kebo kalebu jinis jalak kang paling umum tinemu ing kutha lan lemah garapan ing Jawa lan Bali
Manuk iki sumebar ing Asia sisih wétan, saka Bangladesh nganti Cina, Jawa lan Sulawesi
Nanging manuk iki ora tinemu ing Semenanjung Malaya lan Sumatra, lan sabanjuré ana amarga digawa déning manungsa
Saliyané iku uga kawanuhaké menyang Taiwan, Thailand, Singapura, Puerto Rico lan Jepang
Kadhangkala, jalak kebo diarani ras saka jalak India ("Acridotheres fuscus") utawa jalak gedhé ("Acridotheres grandis")
Ing Sumatra, anané jalak kebo miturut panduga asalé saka kéwan pethétan kang ucul lan banjur tumangkar, mligi ing kutha Medan banjur sumebar ing sadawané pulo Sumatra
Jalak kebo urip nggrombol kanthi cacah akèh utawa sethithik
Lumrahé golèk pangan ing sesuketan, sakiwa tengen omah, sawah, tegalan lan ing taman kutha
Jalak kebo asring teka ing papan pangumbaran kebo, ménclok ana gegeré kanggo mangan tuma ing awak kebo saéngga jalak iki diarani jalak kebo
Kéwan iki uga seneng golèk pangan ing lemah
Manuk iki mangan manéka kéwan gegremetan, cacing lemah, woh-wohan, uler
Jalak kebo tumangkar ing mangsa katiga, kira-kira sasi Mèi-November
Susuhé ing bolongan wit gedhé, endhogé warna biru pucet kanthi cacah 2-3.
Agriocnemis femina ya iku spésiès kinjeng dom saka kulawarga Coenagrionidae
Nilik saka ukurané, kinjeng dom iki kalebu duwèni ukuran kang cilik
Kinjeng lanang kang diwasa duwé tenger pruinescence sadawané awak lan buntut kang wernane peteng
Kinjeng dom iki bisa ditemoni saka ing India, Asia Kidul Wétan lan nganti ing pulo-pulo Pasifik
"Agriocnemis femina" seneng mapan ing belik lan blumbang kanthi banyu kang resik lan meneng.
Jalak putih Jalak putih ("Acridotheres melanopterus") iku sawijining spésiès Jalak ing kulawarga Sturnidae
Manuk iki kalebu kéwan èndemik ing Indonesia
Spésiès iki ing wiwitan dilebokaké ing génus "Sturnus", nanging banjur dilih menyang génus "Acridotheres" amarga nilik saka pakulinan manuk iki lan sadulur-seduluré ing génus Acridotheres
Jalak putih dawané watara
Wuluné putih saka siran, gulu, dhadha , lan déné buntut lan péranganing suwiwi nggilap ireng
Ing pucuké buntut lan péranganing suwiwi uga ana warna putih
Kulit saubengé mripat tanpa wulu lan kuning
Manuk lanang lan wadon rupané mèmper, lan manuk enom sing kaya wong diwasa kajaba endhas lan geger sing warna abu-abu
Sebaran lan papan urip
Manuk iki duwé habitat ing alas tropis kang garing, ing laladan cendhèk nganti 2400 mèter saka sagara
Jalak putih mangan warna-warna panganan, kalebu woh, néktar lan gegremet
Manuk iki golèk pangan ing golongan cilik utawa pasangan ing wit-witan lan ing lemah
Nalika wengi mlumpuk bebarengan lan kadhangkala bareng spésiès jalak liya umpamané jalak bali
Ungsumé tumangkar racaké ora bebarengan, gumantung saka papané
Manuk ing Jawa kulon biyasa tumangkar saka Maret nganti sasi Mèi, nanging ing Bali watara sasi Juni
Manuk iki kalebu monogami, Nyusuh ing bolongan wit-witan utawa selan watu.
Acridotheres Acridotheres ya iku salah siji génus manuk jalak kang umum mapan ing dhaérah tropis
Manuk saka génus iki sumebar ing Asia saka Iran lan mangétan nganti China lan Indonesia
Cacah loro spésies uga sumebar ing papan kang adoh nganti Afrika Kidul, Israel, Hawaii, Amérika Utara, Australia lan Niu Selan.
Manuk saka génus "Acridotheres" umumé warna wuluné peteng lan kurang edi; déné manuk lanang lan wadon rupané padha
Nalika ngambah lemah manuk génus iki luwih seneng lumaku tinimbang mlumpat
Spesies Acridotheres antarané: Taksonomi grup ini cukup kompleks sehinggan beberapa authoriti memasukkan juga beberapa spésies dari paraphyletic ke dalam grup ini
True Story (filem) True Story nggih punika filem thriller misteri saking Amérikah Sarékat ingkang dipundamel taun 2015
Filem punika dipunsutradarani Rupert Goold, dhedhasar skénario anggitanipun Goold lan David Kajganich, dipunpundhut saking cathetan kanthi sesirah ingkang sami, anggitanipun Michael Finkel
Para juru paraga ingkang didhapuk maragani filem punika antawisipun Jonah Hill, James Franco lan Felicity Jones, dipunsengkuyung déning Gretchen Mol, Betty Gilpin, lan John Sharian
Franco maragani minangka Christian Longo, setunggalipun priya ingkang saestu dipunpadosi déning FBI awit saking dipundhakwa mejahi semah lan tiga putra lan putrinipun ing Oregon
Piyambakipun ndhelik wonten Meksiko kanthi ngginakaken idhentitas Michael Finkel
Filem punika, kaping pisan dipungyaraken nalika pangaji Sundance Film Festival 2015 lan dipunbabar sesarengan ing surya 17 April 2015, ing Amérikah Sarékat
Brad Pitt ngayahi jejibahan minangka juru damel filem punika, kanthi juru dum dipuntidakaken déning Fox Searchlight Pictures
Marco Beltrami didhapuk nggarap iringan musik filem ing surya 18 Juli 2014
Nalika Jill nuweni Longo salebetipun pakunjaran, piyambakipun lelagon rekaman sesirah "Se la mia morte brami" (If you desire my death), salah satunggalipun lagu saking Italia anggitanipun juru musik renaisance Italia Carlo Gesualdo
Filem punika estunipun badhé dipunbabar winatesan ing surya 10 April 2015
Nanging, wanci pambabaran punika salajengipun telat setunggal peken supados saget dipunbabar kanthi sesarengan
"True Story" nampèni warni-warni pamanggih saking para juru kritik
Situs pangempal pambiji Rotten Tomatoes mbabaraken pawartos bilih filem punika ngancik pandhemen dumugi 45%, dhedhasar 141 pamanggih, kanthi rata-rata 5.5/10
Wondéné ing Metacritic, filem punika pikantuk biji 50 saking 100, dhedhasar pamanggih 40 juru kritik, ingkang suraosipun bilih filem punika gadhah warni-warni pamanggih
Filem "True Story" mlebet ing kalih nominasi lan kalih katégori wonten pangaji Ten Choise Awards inggih punika "Choise Movie Actor:Drama" kanggé James Franco lan Jonah Hill
Setunggal malih nggih punika "Choise Move Actress:Drama" kanggé Felicity Jones.
Pista Ulah raga Asia Kidul Wétan Pista Ulah raga Asia Kidul Wétan (Inggris "Southeast Asian Games") utawi biyasa dicekak SEA Games inggih punika ajang ulah raga ingkang dipunwontenaken saben kalih taun lan ngayutaken 11 nagara Asia Tenggara
Paugeran tetandhingan ing SEA Games sangisoring ayoman Féderasi Pista Ulah raga Asia Kidul Wétan (Inggris "Southeast Asian Games Federation") kaliyan pangawasan saka Komité Olimpiade Internasional (IOC) lan Déwan Olimpiade Asia (OCA).
Kéwan klangenan Kéwan klangenan, kéwan ingon, utawa kéwan rumatan ya iku kéwan kang diingu manungsa mligi mung kanggo kanca padinan murih kasenengan
Kéwan klangenan diingu tanpa itungan untung rugi, ora kaya kéwan liyané kaya ta rajakaya, kéwan tunggangan lan kéwan pacoban ing laboratorium
Kéwan klangenan awèh manfangat kanggo bendarané rupa manfangat fisik lan émosional
Lelungan lumaku karo nuntun asu bisa kanggo srana olahraga, oleh hawa resik lan interaksi sosial
Kéwan klangenan bisa kanggo kanca tumrap kaki nini kang pasrawungané ing masarakat wis suda utawa kang wis urip dhéwèkan
Kéwan klangenan kang paling umum ya iku asu (mligi ing nagara Éropa) lan kucing
Saliyané kuwi uga terwelu, garangan; jinis kéwan rodentia kaya ta gerbil, hamster, chinchilla, tikus putih, lan marmut; kéwan jinis manuk , kaya ta perkutur, parkit, kenari, kakak tuwa, lan pitik; jinis reptil kaya ta bulus, kadal lan ula; kéwan banyu, kaya ta iwak mas, arwana, koi, louhan lan kodhok-kodhok; lan saka arthropoda kaya ta tarantula lan pong-pongan
Ana kira-kira 86.4 yuta kucing kang diingu ing Amérika Sarékat, lan kira-kira 78.2 yuta asu ing Amérika Sarékat, lan uga 5,3 yuta terwèlu
Kéwan klangenan kang paling populer ing nagara Éropa ya iku kucing lan asu
Ing Amérika Sarékat, 2007-2008 survey nuduhaké yèn rumah tangga kang ngingu asu cacahé luwih akèh tinimbang kang duwé kucing, nanging caka cacah kéwanè isih luwih akèh kucing tinimbang asu
Lan banjur cacahé imbang ing taun 2011.
Branjangan Branjangan ("Mirafra javanica") iku sawijining spésiès saka kulawarga alaudidae kang manggon ing lemah sesuketan mligi ing Australia lan Asia Kidul-wétan
Branjangan iku salah siji saka 90 spésiès saka kulawarga Alaudidae
Branjangan kalebu manuk ocèh-ocèhan (Manuk ocèh-ocèhan>)
Kulawarga Alaudidae nguwasani Donya Lawas lan sumebar Eropah, Afrika, Asia lan anak bawana India nanging Branjangan mung ana ing Wallacea, Papua Nugini lan Australia
Manuk iki kalebu cilik kanthi ukuran dawane suwiwi 61-81 mm, buntut 40-56 mm, cucuk 12-16 mm lan bobot 18-25 gram
Saka rupa lan gedhene, manuk branjangan saemper karo emprit australia ("[[Anthus novaeseelandiae)" lan emprit eurasia "(Alauda arvensis)." Tumangkar
Manuk branjangan tumangkar gumantung saka mangsa udan
Nalika tumangkar, manuk branjangan njaga dhaerah ing sakiwa tengen susuhe
Manuk lanang lan wadon padha gentenan anggoné angkrem lan ngloloh piyike
Mirafra javanica javanica 1838 Branjangan ing kabudayan
Amarga polah manuk branjangan kang giras, mula dadi jejuluk tumrap Batalyon Infanteri 516/Branjangan
[[Kategori:Artikel Wiki Mrebawani II kalamangsa 1
Om télolèt om Om télolèt om (uga dikenal minangka #Omtélolètom) iku kedadéan nalika bocah-bocah Indonésia njaluk marang sopir bus kanggo ngonékaké klakson bus, sing swarané wis dimodifikasi, awujud irama
Ukara télolèt iku, saka uniné swara klakson
Kedadéan iki ngrambah internèt liwat medhia sosial
Nalika para warga ing donya maya utawa diarani "netizen" saka Indonésia kirim ocehan (twit) ing akun twitter para wong misuwur, kaya ta DJ Ula, Marshmello, Firebeatz, Dillon Francis, Zedd lan Cash Cash kanthi tetenger "#OmTeloletOm"
Tembung iki banjur misuwur kanthi rikat
Ing pungkasan Dhésèmber 2016 tembung iki dadi topik trén ("trending topic)" internasional
Kedadéan iki banjur njalari para DJ miwiti gawé aransemèn musik kang diwènèhi swara klakson bus honking, lan bocah-bocah njerit "Om Telolet Om" lan ngguyu
Para DJ muter aransemèn iki ing konser kalebu konser Life in Color (paméran lukisan) lan konser musik ing Miami sing mbiawarakaké menawa pagelaran kuwi bakal nganggo sesirah "Om télolèt om".
Up & Up (laguné Coldplay) "Up & Up" (gaya tulisé awujud "Up&Up") ya iku tembang déning band saka Inggris ya iku Coldplay
Tembang iki saka album studio kapitu kang irah-irahané, "A Head Full of Dreams" (2015)
Tembang iki dumugung dadi tembang katelu saka rekaman ing surya 22 April 2016 déning Parlophone
Déné vidhio musik kanggo trèk iki dirilis ing surya 16 Mèi 2016
Tembang iki wis diparingi tandha déning swara kor, kang dirawuhi déning mèh kabèh seniman sing wis kolaborasi karo grup album, kalebu Beyonce, Brian Eno lan uga para tamu saka kanca-kanca musisi Coldplay
Ing album iki uga olèh urun saka gitaris lan penyanyi Noel Gallagher, sing nyekel gitar solo kapindho
Band Coldplay wis ngrilis "teaser" ing akun médhia sosial saktekane vidhio resminé dirilis
Vidhio tembang iki katuntun déning Vania Heymann lan Gal Muggia banjur dirilis ing 16 Méi 2016
Vidhio tembang iki wis dipratélakaké ing situs wèb band minangka vidhioné "teges, "montase" suréalis kang nyinggung masalah kontèmporèr." Vidhioné dhéwé kasusun saka lapisan-lapisan visual, lan gambar band Coldplay dijupuk saka warna-warna papan
Salah siji saka papan sing digunakaké ya iku sawatara gunung Kroasia mau Biokovo; Chris Martin katon lungguhi ing gunung iku
Salah sawijining musanip (panulis) saka situs MTV UK nyatakaké yèn vidhio iki "anèh lan apik ing saben bab", lan "gaib uga teges"
Chris Payne, nulis kanggo kalawarti "Billboard", nyebut yèn vidhio iku "jumbuh vidhio kang epik" karo "ora mulur nalaré, njupuk-kanggo-ing-lintang tipe ikrar"
Idolator penulis Carl Williott, sing dilindhungi undhang-undhang menyang tembangé, ngrasa yèn vidhio iki "duwèni visual kang éndah"
Sawisé mènèhi ulasan pagelaran langsung saka album ing 21 Novèmber 2015 ing Los Angeles, vokalis utama Chris Martin ngendika: "Iki jinis lagu kang kita wis nunggu kanggo nulis sawetara 15 taun suwiné." Coldplay manggung langsung lagu iki ing Super Bowl 50 halftime show dianakaké ing 7 Fèbruari 2016 ing Santa Clara, California
Bruno Mars lan Beyonce uga mèlu nembang ing larik-larik pungkasan.
Wong Citak Mitak Wong Citak Mitak iku golongan ètnik sing dumunung ing pérangan ndhuwuré Kali Brazza
Pernahé ing Kacamatan Citak Mitak, Kabupatèn Mappi, Propinsi Papua Kidul, Indonésia
Cacah jiwané udakara wong 8.000.
Wong Dèm Wong Dèm iku golongan ètnik sing dumunung ing iring kuloné Pagunungan Jayawijaya
Pernahé padunungané ing Kacamatan Sinak lan Béoga, Kabupatèn Paniai, Provinsi Papua, Indonésia
Cacah jiwané udakara wong 1.000.
Wong Buli Wong Buli iku golongan ètnik sing dumunung ing laladan pasisir Pulo Halmahéra, Provinsi Maluku Lor, Indonésia
Cacah jiwané udakara wong 2.000
Bebrayan Buli ana sing ngrasuk agama Islam lan ana sing Kristen
Klapa lan tembako minangka tetuwuhan sing dadi dagangan èksporé bebrayan iki.
Wong Busami Wong Busami iku golongan ètnik sing dumunung ing laladan pasisiré Papua iring lor lan laladan pasisiré Pulo Yapèn
Pernahé ing Kacamatan Yapèn Kulon lan Yapèn Kidul, Kabupatén Yapèn Waropèn, Provinsi Papua, Indonésia
Cacah jiwané udakara wong 600.
Adu jago Adu jago ya iku sawijining dolanan kanggo kasenengan wong diwasa, kanthi ngadu pitik jago cacah loro ing papan kang karan kalangan
Pitik kang lumayu (mlincur), lémpoh utawa malah mati kaanggep kalah
Lumrahé adu jago uga dibarengi nganggo tontohan saka wong-wong kang ndelok ing sacedhaké kalangan
Pitik kang diadu lumrahé diingu kanthi tujuan diadu lan mula banjur digulawentah amrih jagoné duwé awak pengkuh lan rosa
Adu jago ing jaman kuna wis ana lan buktiné katemokaké ing peradaban Lembah Indus
IEncyclopædia Britannica (2008) ngemu:Adu jago populèr nalika jaman kuna ing India, China, Persia lan nagara asia liyané
Banjur digawa menyang Yunani kuna jamané Themistocles (sakiwa-tengené 524-460 SM)
Ing wektu kang suwé, wong Rumawi kena pengaruh ora nyenengi adu jago, nanging sabanjuré malah banjung nggandrungi
Ing abad sepisanan, akèh wong Rumawi kang ngentèkaké bandha warisan kanggo tohtohan ing dolanan adu jago
Adu jago ing Indonésia
Adu jago kalebu tradhisi kang lawas ing pulo Bali
Kasebut ing Prasasti Batur Bang I (saka taun 933) lan Prasasti Batuan (taun 944 taun saka) mratèlakaké manawa ritual "tabuh rah" wis ana pira-pira abad
Ing Bali, adu jago dikenal minangka istilah "tajen", lan kalebu srana kanggo ngusir dhemit
Ritual kang diarani "tabuh rah" iki kalebu srana tumbal nganggo getih pitik kang kalah
Adu jago wajib kaleksanakaké nalika upacara agama
Adu jago kanthi tujuan saliyané ritual kaanggep prakara, sanajan isih umum ing akèh wewengkon ing Indonésia
Wong wadon lumrahé ora mèlu adu jago
Adu jago ing nagara liya
Adu jago uga ana ing Kuba, Peru, Brazil, Mèksiko, Irak, India, Jepang, Pakistan lan Filipina
Salah siji lakon ing pewayangan ya iku Kangsa Adu Jago Pitik kang diadu
Pitik kang ditangkaraké mirunggan kanggo adu jago racaké jinis pitik bangkok kang duwé awak kang kenceng lan pengkuh
Kanggo menangi tandhing, pitik dirumat kanthi setiti, kayadéné nglatih atlit kang bakal tandhing ulahraga.
Wong Borto Wong Borto iku golongan ètnik sing dumunung ing wétané Kali Tor lan wewatesan karo laladané wong Kwestan
Cacah jiwané udakara wong 100.
Wong Buruwai Wong Buruwai iku golongan ètnik sing dumunung ing Kacamatan Kaimana, Kabupatèn Fakfak, Provinsi Papua, Indonésia
Cacah jiwané udakara wong 700.
Wong Boano Wong Boano iku golongan ètnik sing dumunung ing Kacamatan Domimi lan Kacamatan Ampibabo, Kabupatèn Donggala, Provinsi Sulawesi Tengah, Indonésia
Bebrayan Boano uripé nomadhen
Cacah jiwané ana udakara wong 1.700.
Wong Bonératé Wong Bonératé iku golongan ètnik sing dumunung ing Kacamatan Kalao, Kabupatèn Selayar, Provinsi Sulawesi Kidul, Indonesia
Bebrayan Bonératé akèh-akèhé ngrasuk agama Islam.
Justin Trudeau Justin Pierre James Trudeau PC MP (lair 25 Dhésèmber 1971) iku pulitisi Kanadha
Dhèwèké iku Mahamantri Kanadha kaping 23 lan panggedhéning Liberal Party
Minangka mahamantri kang enom dhéwé angka loro sawisé Joe Clark, dhèwèké uga anak mbarepé Mahamantri Pierre Trudeau, sing uga nyepeng kalungguhan kang padha.
Cèkèr pitik Cèkèr pitik ora ana dagingé, mung ana kulit lan urat kang kasusun saka gelatin
Olahan cèkèr ing sawènèh negara
Ing masakan Indonesia, cèkèr pitik umum diolah, mligi ing Jawa
Cara kang paling umum kanggo masak cèkèr pitik ing Indonesia kanthi diosèng, dibacem (tinemu ing angkringan utawa hik), kanggo campuran soto, lan uga digawé kripik
Soto ceker diolah saka sikil pitik kanthi duduh kuning bening kanthi bumbu bumbon crakèn lan kunir kanggo awèh warna kuning
Soto ceker iku salah siji panganan kang misuwur ing Jakarta, Bali, Surabaya, Bandung, lan ing kutha-kutha gedhé ing Indonesia
Ing warung soto, lumrahé kanggo variasi saka soto ayam
Warung kang kondhang kaya ta Soto Ceker Pak Ali ing Jalan Gandaria, Jakarta Kidul
Ing warung mangan iki bisa nggunakaké nganti 40 kilogram cèkèr pitik saben dina
Sanadyan mung buka saka jam 4 soré nganti 11 wengi, warung iki kasil omsèt nganti 5 yuta saben dina
Ing Ruslan, Ukraina, Romeni, lan Moldova, cèkèr pitik diolah kanthi diresiki, dibumboni, lan digodhog
Cèkèr kadhangkala diolah kanthi dicampur karo janganan, banjur diadhemaké kanggo nggawé aspik
Ing Ruslan lan Ukraina aspik karan Kholodets, lan ing Rumeni karan piftie utawa răcitură
Cèkèr kadhangkala ora dipangan, nanging dinggo bumbu masak amarga ngandhut gelatin kang dhuwur
Ing masakan Jamaika, cèkèr pitik lumrahé dinggo gawé sop cèkèr pitik
Isi sopé ya iku yam, kenthang, gedhang mentah utawa mateng, dumpling lan bumbu pedes kang mirunggan ing cèkèr pitik, lan masakan iku diolah saorané suwéné 2 jam
Cèkèr pitik uga dimasak karé utawa digodhog, lan diladi minangka panganan utama
Ing Koréa, cèkèr pitik diarani dakbal (닭발), diolah kanthi dipanggang utawa utawa digoreng, banjur dibumboni saos lombok kang pedes
Kadhangkala, masakan iki diladi karo alkohol, lan diarani "anju"
Cèkèr pitik ing negara iki uga diarani cèkèr, lan dadi panganan tradhisional kang kaloka dhéwé ing katurunan Jawa, Cina, lan Thailand kang urip ing Malaysia
Ing sawènèh restoran malayu kapernah ing praja Johor, cèkèr pitik dimasak bebarengan karo kari khas Malayu lan dipangan nganggo roti cané
Ing praja Selangor, cèkèr pitik digawé sup kanthi digodhog karo janganan lan bumbu-bumbu nganti balungé empuk utawa digoreng ing lenga panas
Cèkèr pitik diolah kanthi cara tradhisional Cina karo wong Cina-Malaysia Pilipina